ระเบียบกรุงเทพมหานครระเบียบกรุงเทพมหานครว่าด้วยการเบิกจ่ายค่าใช้จ่ายในการจัดงานหรือกิจกรรมของหน่วยงานในสังกัดกรุงเทพมหานครพ.ศ. ๒๕๕๔ โดยที่เป็นการสมควรกำหนดระเบียบกรุงเทพมหานครว่าด้วยการเบิกจ่ายค่าใช้จ่ายในการจัดงานหรือกิจกรรมของหน่วยงานในสังกัดกรุงเทพมหานครอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๑๘ (๒)แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานคร ว่าด้วยการเบิกจ่ายค่าใช้จ่ายในการจัดงานหรือกิจกรรมของหน่วยงานในสังกัดกรุงเทพมหานครพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้หน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองการจัดงานหรือกิจกรรม หมายความว่าการจัดงานซึ่งหน่วยงานดำเนินการเองตามแผนงานโครงการของหน่วยงานหรือตามนโยบายของกรุงเทพมหานครเช่น การจัดงานคล้ายวันสถาปนาของหน่วยงาน การจัดงานนิทรรศการ การจัดงานแถลงข่าวการจัดประกวดหรือแข่งขัน หรือการจัดกิจกรรมต่าง ๆ เป็นต้นแต่ไม่รวมถึงการจัดกิจกรรมซึ่งเข้าลักษณะการฝึกอบรมตามระเบียบกรุงเทพมหานครว่าด้วยค่าใช้จ่ายในการฝึกอบรมและการจัดกิจกรรมอื่นใดที่มีข้อบัญญัติหรือระเบียบกำหนดไว้เป็นการเฉพาะข้อ ๕ การจัดงานหรือกิจกรรมของหน่วยงานให้หน่วยงานเบิกจ่ายได้ตามรายการดังนี้(๑) ค่าใช้จ่ายพิธีทางศาสนา(๒) ค่ารับรองผู้มาร่วมงานหรือร่วมกิจกรรม(ก) ค่าอาหารว่างและเครื่องดื่ม(ข) ค่าอาหารและเครื่องดื่มไม่มีแอลกอฮอล์(๓) ค่าใช้จ่ายเกี่ยวกับสถานที่(ก) ค่าสถานที่จัดงาน(ข) ค่าเช่าและค่าบริการวัสดุอุปกรณ์ที่จำเป็นในการจัดงาน(ค) ค่ารักษาความปลอดภัย เช่น เจ้าหน้าที่ตำรวจ, ทหาร หรืออื่น ๆ(ง) ค่าจ้างเหมาทำความสะอาด(จ) ค่าใช้จ่ายในการตกแต่ง จัดสถานที่รวมค่าติดตั้งและค่ารื้อถอนเช่น ค่าเช่าหรือจัดสร้างคูหา เป็นต้น(ฉ) ค่าสาธารณูปโภคต่าง ๆ เช่น ค่ากระแสไฟฟ้า ค่าน้ำประปาค่าโทรศัพท์ รวมค่าติดตั้งค่าเช่าอุปกรณ์ และอื่น ๆ ที่เกี่ยวข้อง(ช) ค่าใช้จ่ายอื่นที่จำเป็นเกี่ยวกับการจัดสถานที่(๔) ค่าวัสดุต่าง ๆ ที่ใช้ในการจัดงานหรือกิจกรรม เช่นค่าผ้าแพรคลุมป้าย ค่าวัสดุจัดทำเอกสารเผยแพร่การจัดงานหรือกิจกรรมค่าของชำร่วยหรือของที่ระลึก เป็นต้น(๕) ค่าใช้จ่ายในการจัดประกวดหรือแข่งขัน(ก) ค่าตอบแทนกรรมการตัดสิน(ข)ค่าเขียนป้ายชื่อผู้เข้าร่วมแข่งขันและค่าเขียนเกียรติบัตรหรือประกาศเกียรติคุณ(ค) ค่าโล่ หรือถ้วยรางวัลที่มอบให้ผู้ชนะการประกวดหรือแข่งขันเพื่อเป็นการประกาศเกียรติคุณ(ง) เงินหรือของรางวัลผู้ชนะการประกวดหรือแข่งขัน(๖) ค่าจ้างเหมาจัดงานนิทรรศการ ค่าจ้างเหมาจัดบอร์ดนิทรรศการ(๗) ค่าใช้จ่ายในการโฆษณาประชาสัมพันธ์งาน เช่น ค่าโฆษณาทางวิทยุ -โทรทัศน์และสื่อประเภทสิ่งพิมพ์ต่าง ๆ ค่าใช้จ่ายในการออกอากาศทางวิทยุ - โทรทัศน์ค่าจ้างเหมาทำป้ายโฆษณาหรือสิ่งพิมพ์ เป็นต้น(๘)ค่าบัตรผ่านประตูเข้าชมของผู้เข้าร่วมกิจกรรมและเจ้าหน้าที่ตามกิจกรรมที่โครงการกำหนด(๙) ค่าพาหนะ(๑๐) ค่าใช้จ่ายอื่น ๆ ที่จำเป็นในการจัดงานหรือกิจกรรมต่าง ๆตามที่หน่วยงานกำหนดค่าใช้จ่ายตาม (๑) - (๑๐) ให้เบิกจ่ายได้เท่าที่จ่ายจริงตามความจำเป็น เหมาะสมประหยัดเพื่อให้เกิดผลสัมฤทธิ์ต่อภารกิจของหน่วยงานอย่างมีประสิทธิภาพและเกิดความคุ้มค่าในเชิงภารกิจเพื่อประโยชน์ของทางราชการเป็นสำคัญข้อ ๖ กรณีมีเหตุจำเป็นซึ่งหน่วยงานไม่อาจทราบจำนวนหรือรายชื่อผู้มาร่วมงานหรือร่วมกิจกรรมที่หน่วยงานจัดขึ้นเพื่อประกอบการเบิกจ่ายเงินได้กรณีนี้ให้หัวหน้าหน่วยงานผู้จัดงานหรือกิจกรรมจัดทำคำรับรองจำนวนของผู้ร่วมงานหรือร่วมกิจกรรมที่หน่วยงานจัดขึ้นเพื่อประกอบการเบิกจ่ายเงินได้ข้อ ๗ การรับเงินการเบิกจ่ายเงิน การนำส่งเงินและการเก็บรักษาเงินให้หน่วยงานถือปฏิบัติตามระเบียบกรุงเทพมหานครว่าด้วย การรับเงิน การเบิกจ่ายเงินการเก็บรักษาเงิน การนำส่งเงิน และการตรวจเงินข้อ ๘ การจัดหาพัสดุเพื่อการจัดงานหรือกิจกรรมตามระเบียบนี้ให้หน่วยงานดำเนินการจัดหาตามข้อบัญญัติกรุงเทพมหานครว่าด้วยการพัสดุตลอดจนระเบียบ คำสั่งที่เกี่ยวข้องกรณีที่หน่วยงานประสงค์จะดำ เนินการจ้างจัดงานหรือจัดกิจกรรมตามข้อบัญญัติกรุงเทพมหานคร ว่าด้วยการพัสดุให้เป็นดุลยพินิจของหัวหน้าหน่วยงานที่จะดำเนินการได้ ทั้งนี้ ให้หน่วยงานคำนึงถึงความจำเป็นเหมาะสม ประหยัดเพื่อให้เกิดผลสัมฤทธิ์ต่อภารกิจของหน่วยงานอย่างมีประสิทธิภาพและเกิดความคุ้มค่าในเชิงภารกิจเพื่อประโยชน์ของทางราชการเป็นสำคัญข้อ ๙ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ประกาศณ วันที่ ๒๔ มิถุนายน พ.ศ. ๒๕๕๔หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๙ สิงหาคม๒๕๕๔ณัฐวดี/ตรวจ๑๙ สิงหาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘๑ ง/หน้า ๑๗/๒๗ กรกฎาคม ๒๕๕๔